jkorsvik/nowiki_second_scrape_merged huggingface dataset:
Rytmisk gymnastikk under Middelhavslekene 2009

Rytmisk gymnastikk under Middelhavslekene 2009. Rytmisk gymnastikk var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var andre gangen som rytmisk gymnastikk var med på programmet under middelhavslekene. Det var en individuell konkurranse for kvinner.


== Medaljer ==


== Resultat ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Hestesport under Middelhavslekene 2009

Hestesport under Middelhavslekene 2009. Hestesport var en av flere grener i de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var niende gangen som hestesport var med på programmet i lekene.  Det var én individuell og én lagkonkurranse i sprangridning. Frankrike ble beste nasjon, de vant begge gullmedaljene.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Golf under Middelhavslekene 2009

Golf under Middelhavslekene 2009. Golf var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sjette gangen som golf var med på programmet under middelhavslekene. Det var individuell og lagkonkurranse for både kvinner og menn.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Sandvolleyball under Middelhavslekene 2009

Sandvolleyball under Middelhavslekene 2009. Sandvolleyball var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var andre gangen som sandvolleyball var med på programmet under middelhavslekene. Det var en turnering for menn og en for damer. Spania ble beste nasjon, de vant begge gullmedaljene.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Seiling under Middelhavslekene 2009

Seiling under Middelhavslekene 2009. Seiling var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var trettende gangen som seiling var med på programmet under middelhavslekene. Det ble konkurrert i to klasser for menn og to klasser for kvinner. Frankrike ble beste nasjon med to gullmedaljer foran Italia som også vant to gull.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Gengångare

Gengångare er en svensk TV-film fra 1989, i regi av Margareta Garpe. Manuset ble skrevet av Garpe og Gunilla Jensen. Filmen bygger på forfatteren Henrik Ibsens skuespill, Gengangere, fra 1881. I rollene ser vi blant annet Agneta Ekmanner, Sten Ljunggren og Gerhard Hoberstorfer.Filmen ble første gang sendt på Sveriges Television 5. februar 1989.


== Handling ==
Fru Alving har nettopp fått hjem sin 26 år gamle sønn, Osvald, fra Paris. Han er kunstner. Osvald skal være tilstede under innvielsen av et barnehjem som fru Alving har latt oppføre til minne om sin avdøde ektemann. Osvald har få minner av faren, men har en anelse om at han har fått en arv med komplikasjoner. Det er lenge siden han sist var hjemme. Osvald oppdager at moren er forandret. I tillegg er han plaget av gråvær, lengter etter lys og rom. Det forfalne huset later til å ruve på flere hemmeligheter.


== Rolleliste ==
Agneta Ekmanner – Helene Alving
Sten Ljunggren – Pastor Manders
Gerhard Hoberstorfer – Osvald Alving
Gustav Kling – Snekker Engstrand
Gunilla Röör – Regine Engstrand


== Referanser ==


== Eksterne lenker ==
(en) Gengångare på Internet Movie Database 
(sv) Gengångare i Svensk Filmdatabas
Natta, Norge

Natta, Norge er en norsk reportasjeserie med Thomas Seltzer som gikk på NRK1 i 2015. I dette programmet reiste programleder og redaksjonen på kryss og tvers i Norge for å finne mennesker, steder eller fenomener som «hadde en historie å fortelle». Det var tre innslag i hver episode. Programmet ble beskrevet som «et Norge rundt som går i dybden».Premieren ble sett av 335 000.


== Anmelderne ==
Programmet fikk terningkast tre av VGs anmelder, som beskrev det som «Uoriginalt om originaler». Aftenpostens TV-anmelder gav den terningkast fire. Dagbladets TV-anmelder gav den terningkast to og skrev blant annet: «Natta, Norge funker ikke som parodi på noe som helst, hvis det var intensjonen. «Natta, Norge» er i beste fall en fin liten sovetablett som i uttrykket baler rundt i et landskap av slapp satire, «Norge rundt», «Der ingen skulle tru at nokon kunne bu», «Midt i smørøyet» og tilsvarende serier som tidligere er laget av mer eller mindre hippe folk fra ring 2 og 3 - som på død og liv skal rundt i landet eller finne rare ting i den store og gale verden». Mottakelsen fra NATT&DAG var god.


== Referanser ==
Marfa Aleksejevna

Marfa Aleksejevna (født 1652, død 1707) var en russisk prinsesse, datter av tsar Aleksej I og hans første kone Maria Miloslavskaja. Hun var søster til tsar Fjodor III og tsar Ivan V og halvsøster til Peter den store. 
Hun deltok i søsteren Sophies opprør mot tsar Peter i 1698, og ble derfor tvunget i kloster hvor hun tok navnet Margarita.


== Referanser ==
Red Auerbach

Arnold Jacob «Red» Auerbach (født 20. september 1917, død 28. oktober 2006) var en amerikansk basketballtrener for Washington Capitols, Tri-Cities Blackhawks og Boston Celtics. Etter han pensjonerte seg fra trenerposisjonen jobbet som han som president for Celtics fram til sin død. Som trener vant Auerbach 938 kamper (en rekord da han ble pensjonert) og ni mesterskapstitler fordelt på 10 år (senere slått av Phil Jackson, som vant 11 mesterskapstitler innen 20 år).
Som general manager og lag president for Celtics vant han i tillegg sju mesterskapstitler. Med 16 NBA-mesterskap under beltet på bare 29 år er han den mest suksessfulle treneren i nordamerikansk sportshistorie.
Auerbach er husket som en pioneer av moderne basketball; han redefinerte basketball som et spill dominert av lagspill og forsvar, og introduserte «fast break» som et offensivt våpen. Han var essensiell for sin kamp mot rasisme og for offisielt å velge afro-amerikanske spillere, noe som var uhørt på tiden.


== Referanser ==


== Eksterne lenker ==
(en) Red Auerbach – kategori av bilder, video eller lyd på Commons 
(en) Red Auerbach på Internet Movie Database 
(en) Red Auerbach hos The Movie Database 
(en) Red Auerbach hos American National Biography 
(en) Red Auerbach – Basketball-Reference.com (trener)
Enéas Carneiro

Enéas Ferreira Carneiro (født 5. november 1938, død 6. mai 2007) var en brasiliansk politiker. Han var representant fra staten São Paulo i den brasilianske kongressen og var presidentkandidat ved tre valg. Eneas Ferreira Caneiro var også grunnleggeren og lederen for Party of the Reconstruction of the National Order (PRONA), som ble sett på som høyreekstreme.


== Tidlig liv ==
Enéas var født og oppvokst i Acre som ligger helt vest i Brasil. Han mistet sine foreldre da han var ni år og måtte tidlig arbeide for å bistå sin familie og da sine to brødre. I 1958 forlot han Acre for å begynne å studere i storbyen Rio de Janeiro. Her oppnådde han en grad innen fysikk og matematikk. I 1959 jobbet han med anestesi. I 1965 fikk han en medisinsk grad med fordypning i kardiologi ved det medisinske universitet i Rio de Janiero of Medicine. Hans akademiske karriere var ikke definert via medisin, men heller via artikler han skrev om filosofi, logikk og robotikk. I 1980 oppnådde han en medisinsk grad ved Kreftsykehuset i Rio de Janeiro.


== Politiske karriere ==

Eneas deltok også aktivt i ordførervalg i 2004, noe som genererte at hans politiske parti fikk en del mandater med plass i senater i de store byene, Rio de Janeiro og São Paulo.


== Ros og kritikk ==
Mange så på Eneas som en kontroversiell politiker grunnet sin direkte kritiske holdninger mot andre Brasilianske politikere. Eneas mente at deres tv- opptredener var "et direkte hån mot den alminnelige borgeren" og dette vil vise at brasilianske politiker var korrupte.


== Død ==
Eneas undergikk cellegiftkur da han senere fikk bekreftet at han hadde utviklet kreft. Da cellegiftkuren ikke førte til bedring, bestemte han seg for å reise hjem fra sykehuset, her han senere døde ved sitt hjem grunnet den langvarige sykdommen. Eneas døde kl.14.00, 6. mai 2007 i Laranjeiras et nabolag i den sørlige delen av Rio de Janeiro. Hans lik ble kremmert ved Carmo Memorial Cemetery i Caju, ved kystlinjen i Rio de Janeiro. Hans aske ble spredt utover Guanabara Bay.  


== Referanser ==


== Eksterne lenker ==
Saiba mais sobre a vida de Enéas, in the Chamber of Deputies of Brazil site (på portugisisk)
Roppa

Roppa er ei elv i Gausdal kommune i Innlandet. Lengden er om lag 6 kilometer, og den renner med betydelig fall ned fra Ropptjørn i Gausdal vestfjell til den munner ut i Jøra nede i Vestre Gausdal.Fallet utnyttes til kraftproduksjon i Roppa kraftverk.


== Referanser ==
BRAF (gen)

BRAF er et menneskelig gen som koder proteinet B-raf. Det offisielle navnet i faglitteraturen er B-Raf proto-oncogene.  Lokalisering av BRAF-genet er i kromosom 7. Proteinet som blir kodet i BRAF-genet påvirker blant annet styring av celledeling i MAPK/ERK-signaltransduksjonsveien. Mutasjoner på dette genet er derfor forbundet med ulike kreftformer, som Non-Hodgkins lymfom, tykktarmskreft, malignt melanom (føflekkreft), skjoldkjertelkreft, ikke-småcellet lungekreft og adenokarsinom i lungene .


== Mutasjoner i BRAF-genet ==
Mutasjoner i BRAF-genet kan forårsake sykdom på to måter. Mutasjonene kan enten være arvelige og forårsake fødselsskader, eller de kan vises senere i livet og føre til kreft, som et onkogen.
Arvelige mutasjoner i dette genet er årsaken til cardiofaciocutant syndrom , en sykdom som er preget av hjertefeil, psykisk utviklingshemming og et særpreget utseende i ansiktet.


== Mutasjoner som fører til kreft ==
Det er kartlagt mer enn 30 ulike mutasjoner av BRAF-genet som forårsaker kreft hos mennesker. Hyppigheten av BRAF-mutasjoner varierer i de ulike krefttypene, fra mer enn 80% i føflekkreft til 0-18% i andre svulster, f.eks.  1-3% i lungekrefttilfellene og 5% i tykktarmskreft.I 90% av disse tilfellene er tymin erstattet med adenin ved nukleotid 1799. Dette fører igjen til at valin (V) er byttet ut med glutamat (E) ved kodon 600. Derav navnet V600E. Det er denne mutasjonen som aktiverer enkelte menneskelige kreftformer som er nevnt over.V600E mutasjonen av BRAF-genet har blitt assosiert med hårcelleleukemi i en rekke studier og er sannsynligvis årsaken til 100% av tilfellene.De ulike BRAF-mutasjonene vil påvirke kinaseaktiviteten mot MEK i ulik grad. De fleste mutantene stimulerer B-Raf-kinaseaktiviteten mot MEK. Men noen mutanter reduserer sin aktivitet mot MEK, men handler via en annen mekanisme (C-RAF) som igjen sender signaler til ERK.


== Braf-hemmere ==
Det er utviklet legemidler som behandler kreft som er utløst av BRAF-mutasjoner, siden BRAF V600E er særlig følsom for hemmere . To av disse, vemurafenib   og dabrafenib er godkjent av Food and Drug Administration i USA for behandling av metastaserende malignt melanom.


== Referanser ==


== Eksterne lenker ==
Allanson, Judith E; Roberts, Amy E (4. august 2011). Noonan Syndrome. NBK1124.  In Pagon RA, Bird TD, Dolan CR;  m.fl., red. (1993). GeneReviews™ [Internet]. Seattle WA: University of Washington, Seattle. CS1-vedlikehold: Flere navn: redaktørliste (link)
Rauen, Katherine A (6. september 2012). Cardiofaciocutaneous Syndrome. NBK1186.  In GeneReviews
Gelb, Bruce D; Tartaglia, Marco (16. november 2010). LEOPARD Syndrome. NBK1383.  In GeneReviews
«BRAF gene». NCI Dictionary of Cancer Terms. Besøkt 25. november 2007. 
Finding faults in BRAF — Cancer Research UK blog post about the discovery of cancer-causing BRAF mutations (incl video)
DTrace

DTrace er et omfattende dynamisk rammeverk for sporing som er skapt av Sun Microsystems. DTrace foretar feilsøking av operativsystemkjernen og applikasjoner i sanntid. Det ble opprinnelig lansert for Solaris 10.0 den 31. januar 2005. Det er lisensiert under den frie Common Development and Distribution License (CDDL) og har blitt portert til Mac OS X og de Unix-lignende operativsystemene FreeBSD og NetBSD.
DTrace kan bli brukt til å få en global oversikt over et kjørende system, slik som mengden av RAM, CPU-tid, filsystem og nettverksressurser som brukes av aktive prosesser. Det kan også gi mer detaljert informasjon, slik som en logg av argumenter hvorved en spesifikk funksjon blir kalt eller en liste over prosesser som aksesserer en spesifikk fil.
I oktober 2011 kunngjorde Oracle Corporation en portering til Linux. Offisielt har ikke dette skjedd per 13. oktober 2014.. En uoffisiell portering til Linux er tilgjengelig, uten noen endringer i lisensieringen. 
Linux-programmet SystemTap sørger for lignende egenskaper som DTrace.  


== Referanser ==
Sporing (programvare)

Sporing (tracing) er i informatikk en spesiell bruk av logging for å innhente informasjon om et programs utførelse. Informasjonen brukes typisk av programmerere til debugging, av erfarne systemadministratorer, personell som utfører teknisk support og som verktøy for programvare-overvåkning for å diagnostisere problemer med programvare. Sporing er et tverrgående programvareanliggende.


== Referanser ==
Kjetil Sundet

Kjetil Søren Sundet (født 1950) er en norsk psykolog. Han er professor i psykologi ved Universitetet i Oslo. Han var bestyrer for Psykologisk institutt fra 2012 til 2015.Han forsker blant annet på nevropsykologiske funksjonsprofiler ved mistanke om nevrologisk skade og nevropsykologisk testmetodikk for kartlegging av hukommelse, oppmerksomhet, eksekutive funksjoner og intelligens. Sundet ble cand.psychol. ved UiO i 1979, spesialist i klinisk nevropsykologi i 1988 og dr.philos. ved UiO i 1991.


== Referanser ==
Perginae

Perginae er en underfamilie av Tenthredinoidea som hører til blant plantevepsene.


== Utseende ==
Middelsstore, avlange, ofte nokså fargerike plantevepser. Gruppen ligner sterkt på Tenthredininae fra den nordlige halvkulen bortsett fra at antennene er korte og klubbeformede. De kan være grønne, ha blålig metallglans eller være mønstret i rødt, gult, brunt og svart. Vingene er ofte noe brunlige, med markert årenett.


== Levevis ==
Larvene lever selskapelig på bladene til eukalyptus og andre busker og trær i myrtefamilien. Hunnen står ofte vakt over larvene sine, i alle fall når de er små.


== Utbredelse ==
De aller fleste artene lever i Australia, men det finnes også noen få på Ny-Guinea.


== Systematisk inndeling ==

Inndeling og artstall følger .

 
Vepser (Veps, humler og maur) (Hymenoptera)
delgruppen  plantevepser (Symphyta) parafyletisk gruppe
overfamilien Tenthredinoidea
familien Pergidae
underfamilien  Perginae Ashmead, 1898
slekten Acanthoperga Schipp, 1894 - fire arter, Australia og Ny-Guinea
slekten Antiperga Benson, 1939 - tre arter, Western Australia
Cerealces scutellata Kirby, 1882 - Australia
Paraperga jucunda (Kirby, 1882) - Australia
slekten Perga Leach, 1817 - ca. 25 arter, Australia
slekten Pergagrapta Benson, 1939 - 15 arter, Australia og Ny-Guinea
slekten Pseudoperga Guérin-Ménéville, 1845 - 9 arter, Australia
slekten Xyloperga Schipp, 1894 - 12 arter, Australia inkludert Tasmania


== Referanser ==


== Kilder ==
Oversikt over slektene
Schmidt, S. & Smith, D.R. 2007. Pergidae of the World – an online catalogue of the sawfly family Pergidae (Insecta, Hymenoptera, Symphyta). (http://www.pergidae.net)


== Eksterne lenker ==
(en) Perginae hos NCBI 
(en) Kategori:Perginae – bilder, video eller lyd på Wikimedia Commons 
Perginae – detaljert informasjon på Wikispecies
Bøffelkobbel

Bøffelkobbel er en liten skog vest for Sønderborg nær Stenderup. Den er i dag en krigskirkegård etter et slag i den andre slesvigske krig i 1864
Bøffelkobbel lå før kampene ved Dybbøl i en form for ingenmannsland og de danske forposter holdt til her flere ganger under beleiringen.
Under et slag den 22. februar 1864 mellem danske forposter og en prøysisk patrulje døde dragon Jens Christensen fra Stevns og infanterist Hans Hansen fra Næstved ved Jørgen og Kathrine Finks husmannsplassi Bøffelkobbel. De begravde de to soldatene i sin hage. Jørgen Fink var veteran fra tredveårskrigen 1848-50 hvor han blev hårdt såret. Ekteparet Fink passet  graven omhyggelig frem til sin død i 1905. Deres ugifte datter, Maria født i 1858 passet gravstedet frem til sin død i 1944.
Foreningen "De danske Vaabenbrødre" avduket en minnetavle her i mai 1941 til ære for Jørgen og Kathrine Fink som 1864 begravde  de to danske soldater i sin hage. Graven inspirerte Holger Drachmann til diktet  De vog dem, vi grov dem motivert av ekteparet som begravde soldatene.
Dragon Jens Christensen ble,  ifølge en samtidig beretning, rammet bakfra av skudd fra prøysiske soldater i et forsøk på å signalisere til sin kompanisjef løytnant Helms at de måtte trekke seg tilbake, men signalet kom for sent for st de kunne unnslippe. De prøysiske styrkene overvandt de danske.
Huset ble i1980 oppkjøpt en dansk forsvarsforening som ivaretar krigdminneserker; "De samvirkende danske Forsvarsbroderselskaber" og er i dag fredet. Hvert år, den 22. februar blir det arrangert en minnehøytilighet ved huset. 


== Eksterne lenker ==
Bøffelkobbelhuset ved Sønderborg. Arkivert 21. januar 2005 hos Wayback Machine.(Dansk)
Bøffelkobbelhuset(Dansk)
Gitarmaker

En gitarmaker, eller luttmaker (engelsk: luthier), er utdannet i kunsten å bygge og reparere håndholdte strengeinstrumenter med resonanskasse og gripebrett, som gitar, lutt, ukulele og så videre, altså instrumenter i luttfamilien og gitarfamilien. Tittelen er ikke begrenset til bygging av gitarer, men favner bygging av forskjellige historiske og moderne klimpre-/plekterinstrumenter.
Tradisjonelt tok en mester i faget inn en ung lærling, som fikk opplæring i faget på mesterens verksted. I dag er gitarmaking en skoleutdannelse, hvor man har teoretiske og praktiske fag i en forhåndsbestemt utdanningsperiode, på samme måte som andre håndverksfag. Etter bestått prøve får man det offisielle svennebrevet.
Utdannelsen gir kunnskap om treverk, anvendelse og bearbeiding av dette, metallbearbeiding og overflatebehandling, og kunnskap om de ulike klimpreinstrumentene.


== Referanser ==


== Eksterne lenker ==
The Art of Lutherie
Musikkinstrumentakademiet: Gitar
Mestertyven

Mestertyven (svensk: Mästertjuven) er en svensk stumfilm fra 1915 i regi av Mauritz Stiller. Norske Stein Riverton og danske Martin Jørgensen var ansvarlige for manuset. Filmen er trolig tapt i dag.
Filmen ble spilt inn i Svenska Biografteaterns studio på Lidingö med utendørsscener fra Hotellet og jernbanestasjonen i Saltsjöbaden samt ulike villaer på Lidingö.
Mestertyven hadde i en nøkkelscene en skyggeeffekt, reprodusert på et stillbilde, som må anses som på sin tid meget avansert ut fra et bildefortellersynspunkt.
Filmen hadde premiere 12. september 1915 på Paladsteatret i Kristiania. Den ble på kinoen Regina i Stockholm akkompagnert av musikk arrangert av Herman Herschovitz, som også ledet orkesteret.
Mestertyven ble solgt til Norge, Danmark, Finland, England, Holland, Spania, Italia, Tyskland, Østerrike, Ungarn, Russland, USA, Argentina, Brasil og Chile. 


== Handling ==
En ingeniør, Gordon, har produsert en ny oppfinnelse, på vegne av militæret, men en beryktet mestertyv (spilt av Egil Eide) forsøker å stjele alle tegningene av den.


== Rolleliste (i utvalg) ==
Egil Eide - Ernest Wilson, mestertyv
John Ekman - Gordon, ingeniør
Olof Sture Wikman - Bergendahl, grosshandlare
Lili Bech - Therese, hans hustru
Wanda Rothgardt - Margot, deres datter
Jenny Tschernichin-Larsson - Mary, familien Gordons trotjenerinne
Frangs Wåhlin - Albert, familien Gordons kamrer
Nils J. Ahlgren - Politimester
Carl Apoloff - Politikonstabel
Julius Hälsig - Politikonstabel
Knulm Hot - Småtyv


== Referanser ==


== Eksterne lenker ==
(en) Mestertyven på Internet Movie Database 
(no) Mestertyven hos Filmfront 
(sv) Mestertyven i Svensk Filmdatabas
Thomas Hare

Thomas Hare (født 28. mars 1806, død 6. mai 1891) var en britisk jurist og politisk teoretiker som var tilhenger av endringer i valgsystemet.


== Liv ==
Han var den eneste sønnen i familien. 14. november 1828 ble han tatt opp som student ved Inner Temple i London, og ble advokat 22. november 1833. I 1853 ble han Inspector of Charities og ble senere Assistant Commissioner on the Royal City Charities Commission, som han skrev flere bøker om. Han var medlem av det konservative partiet, og trakk seg tilbake fra offentligheten i 1846.
Hare fikk åtte barn med sin kone Mary som døde i 21. oktober 1855, og giftet seg igjen 4. april 1872 med Elanor Bowes Benson.


== Ideer ==
Hare ble omtalt som en som brukte sine krefter på å tenke ut et system som ville sikre proporsjonal representasjon for alle klasser i Storbritannia, også minoriteter, i underhuset og andre valgte forsamlinger. Hares opprinnelige valgsystem var en stor valgkrets der velgere signerte stemmesedlene sine, men i 1873 hadde han tenkt ut en metode som også tok hensyn til hemmelig valg. Hares metode delte antall stemmer på antall seter, og kandidater med flere stemmer enn kvoten ble valgt.
Med hjelp fra samtidige tenkere som John Stuart Mill og Catherine Helen Spence ble Hares ide om proporsjonal representasjon spredt til hele verden. Andrew Inglis Clark bidro til å innføre en valgordning på Tasmania i 1897, som også i dag blir kalt Hare-Clark, og er en versjon av single transferable vote.Hare har fått sitt navn forbundet med:

Et valgsystem med preferansevalg som i dag kalles single transferable vote.
Hare kvote, en valgkvote som angir hvor mange stemmer en kandidat trenger for å bli valgt.
En metode for fordeling av kandidater mellom partier, også kjent som største brøks metode.Hare publiserte også dommeravgjørelser i en tid der det ikke fantes offisielle rapporter fra domstolene. Dommene i sakene Henderson mot Henderson og Foss mot Harbottle har vært viktige for britisk juss, og sistnevnte har vært hovedprinsippet for rettighetene til aksjeeiere i minoritet i over 160 år.


== Verk ==
The machinery of representation (1857)
A treatise on election of representatives, parliamentary and municipal (1859)
The election of representatives parliamentary and municipal: a treatise (1865)


== Referanser ==
Politik og forbrydelse

Politik og forbrydelse (svensk tittel: Politik och brott) er en svensk stumfilm fra 1916 i regi av danske Fritz Magnussen. Manuset ble skrevet av Fritz Magnussen og nordmannen Sven Elvestad. De norske skuespillerne Nicolay Johannsen og Ella Stray er med.
Filmen ble spilt inn i Svenska Biografteaterns studio på Lidingö.
Den har ikke blitt undersøkt av sensuren i Sverige. Filmen ble produsert for eksportmarkedet. Den hadde premiere på kinoen Apollo i Helsingfors 8. juli 1918.  


== Rolleliste (i utvalg) ==
Nicolay Johannsen - William Thompson, redaktør
Alfred Lundberg - Von Wieten, guvernør
Ella Stray - Ilka von Wieten, hans datter
Albin Lavén - Geisinger, kasserer
Bertil Junggren - Archie Stern, detektiv


== Eksterne lenker ==
(en) Politik og forbrydelse på Internet Movie Database 
(no) Politik og forbrydelse hos Filmfront 
(sv) Politik og forbrydelse i Svensk Filmdatabas
Odelina

Odelina er et kvinnenavn.


== Etymologi ==
Odelina har usikker opprinnelse. Det kan være en variant av Odelia eller Adelina, som begge er dannet av germanske odal, «fedreland». 


== Utbredelse ==
Odelina var et populært kvinnenavn i England fra 1000-tallet til 1200-tallet.


== Kjente personer med navnet ==
Personene i listen er ordnet kronologisk etter fødselsår.

Odelina av Evry (født 1090), frankisk adelskvinne, datter av Hugo av Payns


== Referanser ==


== Eksterne lenker ==
(en) Behind the Name: Odelina
(en) Think Baby Names: Odelina